b"\n_START_ARTICLE_\nTom\xc3\xa1s Herv\xc3\xa1s Gir\xc3\xb3n\n_START_SECTION_\nTraject\xc3\xb2ria\n_START_PARAGRAPH_\nEs va formar a les categories inferiors de l'Sporting de Gij\xc3\xb3n, fins a arribar al primer equip la temporada 91/92 i consolidar-se dos anys despr\xc3\xa9s. Va romandre amb el club asturi\xc3\xa0 fins al descens de categoria, i en aquestes set temporades va esdevenir un dels jugadors m\xc3\xa9s destacats de la d\xc3\xa8cada a l'Sporting, tot i que no arribaria a ser-ne titular indiscutible._NEWLINE_L'estiu del 1998 fitxa pel Celta de Vigo, on despr\xc3\xa9s d'una temporada acceptable, va passar-ne d'altres dues sense disposar de massa oportunitats, una situaci\xc3\xb3 que es repetiria al Sevilla FC, on va militar entre 2001 i 2003._NEWLINE_La temporada 03/04 recala a la UD Las Palmas, de Segona Divisi\xc3\xb3. La primera campanya a les Can\xc3\xa0ries va ser discreta, per\xc3\xb2 la seg\xc3\xbcent va recuperar la titularitat, disputant 33 partits. Eixe any Las Palmas va perdre la categoria. El migcampista va acompanyar un any al club en Segona B abans de retornar a Ast\xc3\xbaries per jugar amb la Universidad d'Oviedo, de la Tercera Divisi\xc3\xb3._NEWLINE_La temporada 03/04 recala a la UD Las Palmas, de Segona Divisi\xc3\xb3. La primera campanya a les Can\xc3\xa0ries va ser discreta, per\xc3\xb2 la seg\xc3\xbcent va recuperar la titularitat, disputant 33 partits. Eixe any Las Palmas va perdre la categoria. El migcampista va acompanyar un any al club en Segona B abans de retornar a Ast\xc3\xbaries per jugar amb la Universidad d'Oviedo, de la Tercera Divisi\xc3\xb3._NEWLINE_En total, el de Ponferrada ha sumat 250 partits i 19 gols a la primera divisi\xc3\xb3."